Lav et referat af nedenstående tekst:

Tekst:
Det var ikke kun et enkelt røveri, som lørdag aften kort før klokken 21 fandt sted i Fakta på Nejstdalen 2 i Hirtshals. Da røveren truede personalet i butikken, forsøgte en kunde at flygte. Han nåede dog ikke langt, før røveren fik fat i ham, og tvang ham tilbage til Fakta-butikken. Her krævede røveren at få kundens tegnebog, som blev tømt for penge og derefter smidt på gulvet, lyder det fra Nordjyllands Politi. Herefter stak røveren af, og efter kunden havde samlet sin tegnebog op, gjorde han det samme. Senere på aftenen lykkedes det politiet at anholde den 36-årige røver, da han sad i bussen. - En anden passager kontaktede politiet, da den 36-årige havde siddet med en stor taske fyldt med cigaretter og spiritus, som han havde vist frem i bussen, siger Poul Fastergaard, der er vagtchef ved Nordjyllands Politi, og fortsætter: - Da bussen så nåede endestationen ventede en politipatrulje på ham, hvorefter han blev anholdt, som er lokal fra Hirtshals, hvorefter han blev anholdt kort før midnat. Nu leder politiet efter kunden som blev røvet. Derfor hører politiet gerne fra folk, som har set røveriet, og som kan hjælpe politiet i kontakt med kunden. Lørdag formiddag blev den 36-årige afhørt. Nu overvejer politiet, om han skal fremstilles i grundlovsforhør med krav om varetægtsfængsling.

Referat:
Sent lørdag aften slog en røver til mod Fakta i Hirtshals. Men ikke nok med det begik Fakta-røveren endnu et røveri mod en kunde.